Kaušai
Kaušai – kaimas Šilalės rajono savivaldybėje, 5 km į pietvakarius nuo Kaltinėnų, kairiajame Akmenos krante ir 2 km į rytus nuo jo. Iždonų seniūnaitijos centras. Kaimo šiaurėje stūkso kalnas, vadinamas Sapkalniu, jo viršuje yra senkapis, kuriame rasta XIII–XV a. radinių. Kaime yra alkakalnis, vadinamas Didžiąja Aušrine, jos absoliutinis aukštis – 192 m virš jūros lygio. Akmenoje stūkso mitologinis Kaušų akmuo. Tai 3 m aukščio ir 2,5 m pločio rausvas riedulys, jo viršuje yra 25 cm gylio įlinkis.